Marte Kvaale

Marte Unhammer Kvaale (født 1989) er en norsk tidligere fotballspiller som var målvakt på Røa. I 2010 måtte hun legge opp da skadene hennes hindret videre spill.Spillerprofil Røa , hentet 20. september 2014

Kvaale er fra Notodden og begynte på det lokale laget Snøgg, med en treårsperiode i Flatdal som følge av flytting, fram til hun var 16. I mesteparten av den tiden spilte hun spiss, men etter en kneskade ble hun satt tilbake og var reservekeeper en periode. Hun overbeviste, og fikk etter hvert keeperplassen. Mens hun spilte på Snøgg, trente hun med Notodden Fotballklubbs gutter. Da hun ble 16 år gammel, dro hun til Bø for å spille på seniorlaget til Skarphedin i andre divisjon. Etter én sesong ble hun oppdaget av det stadig nyopprykkende laget Liungen.Kometkarrieren  – Drammens Tidene 20. mai 2006, hentet 15. januar 2010 Kvaale spilte ett år i Liungen, og opplevde flere harde dueller og påfølgende skader.Liungen - Kolbotn 0-6 (0-2) liernett.no På tross av god innsats på laget, greide hun ikke å forhindre at laget gikk på Toppseriens styggeste målforskjell og flest baklengsmål med svimlende 104 mål bak. 

Imidlertid ble Kvaale lagt merke til av Røa, som tilbød henne kontrakt. I Røa ble Kvaale andrekeeper bak Caroline Knutsen, som begynte i klubben samme år. Imidlertid fikk Kvaale nok kamper til å bli seriemester i 2007 og serie- og cupmester i 2008. I 2009-sesongen var Kvaale skadet hele sesongen,Marte vil tilbake – Telemarksavisa, hentet 20. september 2014 og ble derfor verken serie- eller cupmester med laget. Kvalle spilte heller ingen treningskamper for Røa det året. Røas siste hjemmekamp i 2008, mot Trondheims-Ørn, ble hennes siste kamp.

 Meritter 
Med Røa:
 Seriemester 2007 og 2008
 Cupgull 2008

 Referanser 

Kategori:Norske fotballspillere
Kategori:Personer fra Notodden kommune
Kategori:Fotballspillere for SK Snøgg
Kategori:Fotballspillere for Røa Dynamite Girls
Kategori:Fødsler i 1989